Okresná prokuratúra Zvolen 
Trhová 1, 960 19 Zvolen 1 	

Sp. zn. : 1 Pv 74/12/6611	Zvolen, 29.2.2012
EEČ : 2-51-20-2012

U Z N E S E N I E

Trestná vec:	obvinený XXXXX 
Prečin:	nebezpečné vyhrážanie podľa § 360 odsek 2 písmeno ab Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Zvolen
Rozhodnutie:
Podľa § 215 odsek 1 písmeno a Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Skutková veta:
vedené policajným orgánom OO PZ XXXXX pod sp. zn. ORP-116/KA-ZV-2012 pre prečin nebezpečného vyhrážania podľa § 360 ods. 1, ods. 2 písm. a/, b/ Tr. zákona s poukazom na § 138 písm. a/ Trestného zákona a s poukazom na § 139 ods. l písm. c/ Trestného zákona, ktorého sa dopustil na tom skutkovom základe, že dňa 16.01.2012 v čase okolo 16.00 h v obci XXXXX,  v priestoroch kuchyne rodinného domu na ulici Na Brehu č. 56, okres XXXXX urážal slovami „Ty piča, kurva" svoju manželku XXXXX, nar. XXXXX, trvale bytom XXXXX,  Na Brehu č. 56 a následne sa svojej manželke, ako aj svojim dcéram XXXXX, nar. 01.11.1992, trvale bytom XXXXX, XXXXX a ml. XXXXX, nar. 01.08.1995, trvale bytom XXXXX, XXXXX vyhrážal slovami „popílim vás motorovou pílou a postrieľam vás, pričom v rukách držal po domácky upravenú dlhú guľovú zbraň, čo u poškodených vzbudilo dôvodnú obavu, že zámer, ktorým hrozí aj uskutoční. 
Právna veta:
lebo je nepochybné, že sa nestal skutok, pre ktorý sa vedie trestné stíhanie
Odôvodnenie:
	Poverený príslušník PZ OSV XXXXX pod sp. zn. ORP-116/KA-ZV-2012 uznesením podľa § 199 ods. 1 Tr. poriadku začal trestné stíhanie a následne tým istým  uznesením podľa § 206 ods. 1 Tr. poriadku vzniesol obvinenie XXXXX,  nar. XXXXX, v Krupine, trvale bytom XXXXX, Kostolná 26/9, prechodne bytom Hontianske  Moravce, Na Brehu  56  pre prečin nebezpečného vyhrážania podľa § 360 ods. 1, ods. 2 písm. a/, b/ Tr. zákona s poukazom na § 138 písm. a/ Trestného zákona a s poukazom na § 139 ods. l písm. c/ Trestného zákona, ktorého sa mal dopustiť na tom skutkovom základe, že dňa 16.01.2012 v čase okolo 16.00 h v obci XXXXX, v priestoroch kuchyne rodinného domu na ulici Na Brehu č. 56, okres XXXXX urážal slovami „Ty piča, kurva" svoju manželku XXXXX, nar. XXXXX, trvale bytom XXXXX,  Na Brehu č. 56 a následne sa svojej manželke, ako aj svojim dcéram XXXXX, nar. 01.11.1992, trvale bytom XXXXX, XXXXX a ml. XXXXX, nar. 01.08.1995, trvale bytom XXXXX, XXXXX vyhrážal slovami „popílim vás motorovou pílou a postrieľam vás, pričom v rukách držal po domácky upravenú dlhú guľovú zbraň, čo u poškodených vzbudilo dôvodnú obavu, že zámer, ktorým hrozí aj uskutoční a tak v obave o svoj život poškodená XXXXX st. telefonicky požiadala o pomoc políciu.

	V rámci prípravného konania bol ku skutku vypočutý obvinený XXXXX, ktorý uviedol, že on sa žiadneho protiprávneho konania nedopustil. Tiež sa vyjadril, že dňa 16.01.2012 prišiel domov až v čase, kedy sa jeho manželka XXXXX s deťmi už doma nenachádzala a teda svojej manželke a ani deťom sa nemohol vyhrážať zabitím. Osobne sa domnieval, že manželka podala na neho oznámenia z toho dôvodu, že sa na neho hnevala a že jeho deti vypovedali proti nemu po dohode s jeho manželkou.  
	
	Dňa 04.02.2012 bola vypočutá v procesnom postavení svedka - poškodeného  XXXXX st., ktorá využila možnosť nevypovedať. Následne pri výsluchu zo dňa 12.02.2012 uviedla, že jej manžel XXXXX sa nedopustil žiadneho vyhrážania sa jej, ako aj jej deťom, nakoľko ona aj s deťmi odišla z domu v obci XXXXX, XXXXX asi okolo 15.00 h k jej matke, ktorá býva v Hontianskych Moravciach, Opatovská 147 a na tejto adresa sa zdržala nasledujúce dva dni. Ďalej uviedla, že na manžela bola nahnevaná, nakoľko nebol doma dňa 16.01.2012 a ona v tento deň mala 40 narodeniny. Tiež uviedla, že s manželom sa stretla v dedine, pričom javil známky požitia alkoholu a pohádala sa s ním. Z tohto dôvodu potom, ako s deťmi odišla z miesta súčasného bydliska nahovorila dcéry Zlaticu a Máriu, aby vypovedali v jej prospech a potvrdili jej, že XXXXX sa mal vyhrážať zabitím jej, ako aj jej uvedeným deťom. Ona sama nepredpokladala, že by jej oznámenie mohlo skončiť obvinením manžela z trestného činu, chcela ho len vystrašiť. 

	Svedkyňa - poškodená XXXXX, dňa 04.02.2012 pri výsluchu uviedla, že jej otec XXXXX sa nedopustil žiadneho vyhrážania sa jej  matke a ani jej samotnej. Uviedla, že z domu s jej matkou odišla dňa 16.01.2012 okolo 15.00 h k jej starej matke a tam ju matka nahovorila, aby klamala a aby otca označila za osobu, ktorá sa mala vyhrážať. Ako dôvod konania uviedla, že mama mala v spomenutý deň 40 rokov a keďže s matkou má lepší vzťah ako s otcom, tak mame vyhovela. 

	Dňa 12.02.2012 bola vypočutá v procesnom postavení svedka - poškodeného XXXXX ml., ktorá potvrdila vyjadrenie svojej matky, ako aj svojej sestry. Dôvod klamania bol ten istý ako pri jej sestre Márii. Poškodená len dodala, že s otcom má veľmi zlé vzťahy. 

           Podľa § 215 ods. 1 písm. a/ Tr. poriadku prokurátor zastaví trestné stíhanie, ak je nepochybné, že sa nestal skutok, pre ktorý sa vedie trestné stíhanie.  

	Prečinu nebezpečného vyhrážania podľa § 360 ods. 1,2 písm. a/, b/ Tr. zákona sa dopustí ten, kto sa chránenej osobe, závažnejším spôsobom konania vyhráža smrťou, ťažkou ujmou na zdraví alebo inou ťažkou ujmou takým spôsobom, že to môže vzbudiť dôvodnú obavu. Už v rámci prvotnej výpovede obvinený XXXXX uviedol, že sa žiadneho prečinu nedopustil a v údajného skutku nebol doma t.j. na mieste kde sa mal skutok stať. Samotné poškodené, manželka XXXXX st. ako aj dcéry následne pri výsluchoch potvrdili skutočnosti uvádzané obvineným I. Lomenon a to že sa im nevyhrážal a v čase skutku nebol doma. Z doposiaľ vykonaného dokazovania teda nepochybne vyplýva, že neboli preukázané také skutočnosti, ktoré by nasvedčovali že sa predmetný skutok stal.  

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. František Judiak
prokurátor